Diari Oficial de la Generalitat Valenciana


Sumari del DOGV 6462, del 17-02-2011 (2011/1790)

Correcció d'errades de la licitació número CNMY10/IT00D/77. Servici d'assistència tècnica per al manteniment del sistema d'informació de la Conselleria d'Educació.
-------------------------------------------------------------------------------------------------------------------------------------------------------------------

### Dades del document

Número de DOGV
:   6462

Data del DOGV
:   17-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1790


Data del document
:   01-02-2011

Organisme emissor
:   Conselleria d'Educació

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de la licitació número CNMY10/IT00D/77. Servici d'assistència tècnica per al manteniment del sistema d'informació de la Conselleria d'Educació.  
 [2011/1790]  
Amb data 26 de novembre de 2010, mitjançant una resolució de la directora general de Règim Econòmic (PDRC 22.06.2010, DOCV núm. 6301), es va ordenar la iniciació, per procediment obert, de l'expedient administratiu relatiu a la contractació de servici d'assistència tècnica per al manteniment del sistema d'informació de la Conselleria d'Educació, CNMY10/IT00D/77, licitació que va ser publicada en el Diari Oficial de la Comunitat Valenciana número 6499, de 31 de gener de 2011, per un preu total de 160.000,00 € (IVA inclòs) i un termini d'execució de 24 (vint-i-quatre) mesos, d'acord amb les condicions detallades en el plec de prescripcions tècniques que regulen el dit expedient.   
Havent-se detectat un error material en el plec de prescripcions tècniques, apartat 3.2, equip de treball, i en concret en la pàgina 3 primer paràgraf, que literalment expressa:   
«1 tècnic especialista en administració electrònica i seguretat organitzativa: s'estima un total de 1.750 hores anuals. Haurà d'estar en possessió del títol d'Enginyer Industrial, intensificació en Organització i Gestió Industrial, haurà de comptar amb una experiència mínima de 3 anys en treballs de semblants característiques i tindre formació o coneixement en les següents matèries».  
D'acord amb el que establix la legislació vigent, i en concret l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, que establix que les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.  
Basant-se en els anteriors fets i fonaments de dret, esta Conselleria d'Educació resol:  
I. Rectificar el plec de prescripcions tècniques, apartat 3.2, equip de treball, i en concret en la pàgina 3, primer paràgraf, que diu:  
«1 tècnic especialista en administració electrònica i seguretat organitzativa: s'estima un total de 1.750 hores anuals. Haurà d'estar en possessió del títol d'Enginyer Industrial, intensificació en Organització i Gestió Industrial, haurà de comptar amb una experiència mínima de 3 anys en treballs de semblants característiques i tindre formació o coneixement en les següents matèries»;  
I havia de dir:  
«1 tècnic especialista en administració electrònica i seguretat organitzativa: s'estima un total de 1.750 hores anuals. Haurà d'estar en possessió del títol d'Enginyer en Informàtica o Enginyer Tècnic en Informàtica de Gestió, haurà de comptar amb una experiència mínima de 3 anys en treballs de semblants característiques i tindre formació o coneixement en les següents matèries».  
II. Ampliar el termini límit de presentació de proposicions, a la licitació número CNMY10/IT00D/77, consistent en el servici d'assistència tècnica per al manteniment del sistema d'informació de la Conselleria d'Educació, fins al 15 de març de 2011 a les 14.00 hores.  
III. Modificar la data de publicació del resultat de la qualificació prèvia dels sobres 1 en la pàgina web , que queda fixada per al dia 28 de març de 2011.  
IV. Modificar la data d'obertura del sobre 2 (documentació tècnica). que queda fixada per al dia 1 d'abril de 2011, a les 11.00 hores, en la sala d'actes de la Conselleria d'Educació.  
València, 1 de febrer de 2011.- El conseller d'Educació, p. d. (RC 22.06.2010, DOCV núm. 6301), la directora general de Règim Econòmic: Mª José Vargas Molina.